Beurtkrag: Jhb kry dalk gou verligting | Netwerk24
Deur William Horne 18 Januarie 2021 12:20
Eskom onderhandel met City Power om die tydsduur van beurtkrag in Johannesburg te verkort.
Beurtkrag van meer as vier uur is dalk binnekort iets van die verlede vir Johannesburgers. Foto: Sarel van der Walt
Netwerk24 sarel van der walt
In 'n twiet Maandag sê die kragverskaffer weens die "interafhanklikheid" van Eskom en City Power is beurtkrag in Johannesburg nog altyd vier uur op 'n slag toegepas.
Elders in Suid-Afrika word beurtkrag gewoonlik net vir twee tot twee en 'n half uur op 'n slag toegepas.
Johannesburg se ontwrigtende vier tot vier en 'n half uur het talle ondernemings onder groot druk geplaas weens die groot aantal werkure wat verlore gaan wanneer beurtkrag toegepas word.
Nou reken Eskom hy het dalk 'n oplossing. Eskom sê hy sal waarskynlik later vandeesweek kan sê of beurtkrag in Johannesburg ook nou tot slegs twee uur beperk sal kan word.